23. 12. 83 De Europæiske Fællesskabers Tidende Nr. L 360/5 RÅDETS FORORDNING (EØF) Nr. 3626/83 af 19. december 1983 om ændring af forordning (EØF) nr. 616/78 om dokumentation for oprindelsen af visse tekstilvarer henhørende under kapitel 51 og 53 til 62 i den fælles toldtarif, som indføres til Fællesskabet, og om betingelserne for, at denne dokumentation kan anerkendes RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til forslag fra Kommissionen, og . ud fra følgende betragtninger : Den ordning, der fra 1. januar 1978 gælder for visse under kapitel 51 og 53 til 62 i den fælles toldtarif henhørende tekstilvarer, som indføres til Fællesskabet, omfatter kvantitative lofter, der er indført over for eller aftalt med visse tredjelande, som leverer ovennævnte varer ; endvidere er al indførsel af nævnte tekstilvarer undergivet et system med tilsyn ; de pågældende ordninger og systemer blev fornyet fra 1. januar 1983; med henblik på at forhindre fordrejninger i samhan- delen og misbrug, der kan skade gennemførelsen af denne ordning, har Rådet ved forordning (EØF) nr. 616/78 (1), ændret ved forordning (EØF) nr. 1681/81 (?), vedtaget et system til kontrol med oprindelsen af visse tekstilvarer, der indføres til Fællesskabet, baseret på krav om fremlæggelse af et oprindelsescertifikat eller - — for mindre konkurrencefølsomme varer — en erklæring om oprindelsen ; dette system er blevet udbygget ved forordning (FØF) nr. 1681/81, idet der er fastsat en intern procedure for udveksling af oplys- ninger mellem medlemsstaterne og mellem disse og Kommissionen om tilfælde af svig; erfaringerne har vist, at rammerne for den således fast- lagte procedure bør udvides og præciseres ; erfaringerne har ligeledes vist, at forebyggelse af svig kræver, at Kommissionen i samarbejde med medlems- staterne bl.a. gennemfører fællesskabstjenesterejser i tredjelande som led i det administrative samarbejde og med henblik på efterforskning for at klarlægge de faktiske omstændigheder og tilvejebringe beviser for svigagtige transaktioner, således at der kan træffes passende foranstaltninger både i Fællesskabet og over for tredjelande — () EFT nr. L 84 af 31. 3. 1978, s. I. (?) EFT nr. L 169 af 26. 6. 1981, s. 5. UDSTEDT FØLGENDE FORORDNING : Artikel 1 I forordning (EØF) nr. 616/78 foretages følgende ændringer : 1. Artikel 4 affattes således : »Årtikel 4 1. —Med henblik på at sikre en korrekt gennemfø- relse af de handelpolitiske foranstaltninger, der er fastsat inden for tekstilsektoren, samarbejder hver medlemsstat med Kommissionen inden for rammerne af Rådets forordning (EØF) nr. 1468/81 af 19. maj 1981 om gensidig bistand mellem medlemsstaternes administrative myndigheder og om samarbejde mellem disse og Kommissionen med henblik på at sikre den rette anvendelse af told- og landbrugsbestemmelserne (1). I denne forbindelse fremsender medlemsstaten  snarest muligt til Kommissionen alle foreliggende rele- vante oplysninger vedrørende tilfælde af alvorligt misbrug eller alvorlige uregelmæssigheder, som den konstaterer eller har begrundet mistanke om for så vidt angår sådanne handelspolitiske foranstalt- ninger. Kommissionen  underretter de øvrige medlemsstater  derom. —Endvidere — forelægger medlemsstaterne på eget initiativ eller efter anmod- ning fra Kommissionen alle yderligere oplysninger, i givet fald med genpart af alt det dokumentations- materiale, evenuelt i form af uddrag, der er nødven- digt for at opnå fuldstændigt kendskab til de faktiske omstændigheder og for at tilvejebringe bevis for misbrug eller uregelmæssigheder over for de pågældende tredjelande, med henblik på: i) iværksættelse af administrativt samarbejde med tredjelande som omhandlet i artikel 4a, stk. 2 ; 11) tilpasning af de kvantitative lofter for importen af tekstilvarer i overensstemmelse med den fremgangsmåde, der er fastlagt i bilaterale aftaler eller i Fællesskabernes retsforskrifter ; ili) gennemførelse af de i artikel 4b omhandlede tjenesterejser. 2. Kommissionen undersøger efter anmodning fra en medlemsstat eller på eget initiativ snarest muligt sammen + med > medlemsstaterne — alle spørgsmål vedrørende anvendelsen af stk. 1 og foranstalter udveksling af synspunkter, således at medlemsstaterne og Kommissionen kan supplere deres  oplysninger og fremlægge  eventuelle bemærkninger om tilfælde, hvor stk. 1 finder anvendelse.